Vegaaninen kinuskikastike | La Vida Fresca blogi
Moni teistä lukijoista ihastui näihin Pehmeisiin vegaanisiin toffeisiin ja useammasta suunnasta sateli kysymyksiä, josko samoja raaka-aineita käyttäen voisi valmista myös kinuskikastiketta. No tottahan toki ja itse asiassa se on vieläpä tosi yksinkertaista! Lyhennä vain hieman keittoaikaa ja sinulla on käsissäsi purkillinen suussasulavaa kinuskikastiketta.
Periaatteessa tämä kinuskikastike on vaikka heti keittämisen jälkeen syötävissä, mutta itse tykkään antaa sen tekeytyä ainakin parin tunnin ajan, mieluummin yön yli, sillä koostumus jämäköityy, kun kastike viilenee. Toki, jos ajattelit kuorruttaa sillä vaikkapa kakun tai leivoksia, kannattaa se tehdä kastikkeen ollessa vielä lämmintä. Jääkaapissa kastike muuttuu tiiviimmäksi ja jämäkämmäksi, ja halutessasi voit toki uudelleen lämmittää kastiketta jos ja kun haluat siitä juoksevampaa tai levitettävää. Käytä kastiketta ihan niin kuin käyttäisit sitä perinteistäkin kinuskia; oma suosikkini on tällä hetkellä laittaa lämmintä kinuskikastiketta joko jäisten marjojen tai jäätelön päälle. Eikä se ole yhtään hullumpaa viikonloppuisin aamupuuronkaan päällä 😉 .
Ainekset yhteen pieneen purkilliseen:
Sekoita keskikokoisessa kattilassa (reunoissa saa olla korkeutta, sillä kastike nousee aika paljon kupliessaan.) kaikki ainekset keskenään suolaa ja mahdollista vaniljauutetta lukuun ottamatta.
Kuumenna seos kiehumispisteeseen ja anna sen kiehua noin viiden minuutin ajan koko ajan huolellisesti sekoittaen.
Laske sen jälkeen lämpötilaa hieman ja anna kiehua hiljalleen (lämpötilan on oltava sellainen, että pintaan nousee koko ajan pieniä kuplia), sekoita vain tarvittaessa. Anna kiehua niin kauan, että seos tiivistyy noin puoleen ja paksuuntuu. Aikaa tähän kuluu noin 40-50 minuuttia liedestäsi ja kookosmaidon rasvapitoisuudesta riippuen, joten ole kärsivällinen. Jos et ole ihan varma, että onko toffee valmista, niin voit tehdä tämän helpon vesilasitestin: Kun dippaat lusikan kuplivaan seokseen, tulisi sen tarttua lusikan pintaan kiinni samaan tyyliin kuin vanukas tai jogurtti.
Poista kattila lämpimältä levyltä ja sekoita joukkoon suola ja vaniljauute. Kaada lasipurkkiin ja anna jäähtyä huoneenlämmössä noin tunnin verran.
Sulje purkki kannella ja laita jääkaappiin tekeytymään ainakin tunniksi, mieluummin yön yli. Kastike paksuuntuu kylmetessään yllättävän paljon, joten älä ole huolissasi, jos seos näyttää tässä kohtaa liian juoksevalta.
Kinuski säilyy jääkaapissa ainakin viikon verran hyvänä.
← Previous Suklainen kollageenifudge
Next → Strawberries & Cream – Mansikkainen Vaniljaherkku feat. Ambronite